Morella (botanikk)

Morella adenophora
 Morella californica
 Morella cerifera
 Morella esculenta
 Morella faya
 Morella inodora
 Morella nana
 Morella pensylvanica
 Morella rivas-martinezii 
 Morella rubra
 Morella serrata

Morella er ei slekt i porsfamilien.

Artene er eviggrønne busker og lave trær. De har ofte kjertler som skiller ut aromatiske stoffer. Akselblad mangler. Bladene er enkle og helrandede eller sagtannede. Spalteåpningene er ikke innsunkne. Blomsterstanden vokser på årsskuddene. Blomstene er som regel enkjønnede. De fleste plantene er særbu, men noen er sambu. Hunnblomsten har 4–6 høyblad som ikke vokser fast i frukten. Hannblomsten har som regel 3–12 pollenbærere. Frukten er en kjøttfull steinfrukt med vorter og ofte et vokslag. Den er tilpasset frøspredning med fugler.

Slekta har en kosmopolitisk, men ganske spredt utbredelse i tempererte til tropiske strøk. Den mangler helt i sørlige Sør-Amerika og i Oseania sør og øst for Ny-Guinea.

Disse plantene ble inntil nylig regnet til slekta Myrica. Botanikerne har helt siden 1800-tallet vært klar over at Myrica i vid betydning omfatter to morfologisk ulike grupper, og molekylærgenetiske studier bekrefter at Morella bør skilles ut. Typearten er  Morella rubra.

Litteratur

Eksterne lenker 
 

Porsfamilien